Hunden Milo (4) reddet: Ble lokket ut med leverpostei
Det var en god dose tålmodighet og litt leverpostei som til slutt viste seg å være den magiske formelen. – Millo ble lokket ut av en kollega med leverpostei. Mannen hadde på seg tauredningsutstyr og lå nede i røysa i vel over en time for å lokke ut Milo, som etter hvert fikk tillit til han og kom ut, sier vakthavende brannsjef i Kragerø Morten Dalen. Den nysgjerrige dachsen forvillet seg inn i en steinfylling ved den gamle jernbanen til Kragerø da den var på tur med eierne mandag formiddag. Brannvesenet rykket ut allerede mandag ettermiddag, men lyktes ikke med forsøkene på å redde ut hunden. Saken fortsetter under bildeLike før klokken 11 tirsdag bestemte brannvesenet seg for å tilkalle bistand fra Urban redningsgruppe fra Oslo, som er spesialister på slike operasjoner, ifølge en melding Alarmsentralen 110 Telemark har lagt ut på Twitter. De fikk også hjelp fra Folkehjelpen, som stilte med varmebur og forsyninger.– Milo var veldig glad da vi endelig fikk han ut. Eierne hans var også lettet. De har nok ikke sovet godt i natt, forteller Dalen. Han legger til at hele redningsmannskapet har blitt veldig glad i den lille hunden og at stemningen var god da han endelig var i sikkerhet.
Den lille dachsen Milo, som har sittet fast i en steinfylling i over ett døgn, er nå i sikkerhet og tilbake hos sine eiere.